Kommutatsiya markazi - 4-amaliyot ishi

|
4-amaliyot ishi
|
bet | 2/5 | Sana | 11.01.2024 | Hajmi | 63,22 Kb. | | #134797 |
Bog'liq 4-амалий иш (2)Kommutatsiya markazi – bu HSATning avtomatik telefon stansiyasi bo‘lib, tarmoq boshqarishning barcha funksiyasining bajarilishini ta’minlaydi. KM har doim MS lar ustidan kuzatib boradi, ularni estafetali ravishda bir sotadan boshqa sotaga uzatib beradi. Bu jarayonda MS ning bir sotadan boshqa sotaga uzatib o‘tishi mobaynida aloqaning uzluksizligi ta’minlanadi va halaqitlar yoki buzilganliklar paydo bo‘lganda KM ishchi kanallarni almashtirib ulaydi.
4.3-rasm. Kommutatsiya markazining tuzilish sxemasi
KM ga hamma BTS larning axborot oqimlari tutashadi va u orqali boshqa tizimlariga statsionar telefon tarmoq, shaharlararo aloqa tarmog‘i, yo‘ldoshli aloqa va boshqa sotali tarmoqqa chiqish amalga oshiriladi.
KM tarkibiga bir nechta protsessorlar (kotrollerlar) kiradi. Kommutatsiya markazining tuzilish sxemasi 4.3-rasmda keltirilgan.
Kommutatorlar aloqa liniyalarga tegishli aloqa kontrollerlar orqali bog‘lanadi. Aloqa kontrolleri axborot oqimlariga oraliq ishlov beradilar (dastlabki joylash, dastani ochish, buferli saqlash). MKning ishlashini boshqarishida operatorlarning ishtiroki ko‘zda tutiladi, shu sababli markaz tarkibiga tegishli terminallar, hamda axborotni aks ettirib tasvirlovchi va qayd qiluvchi (xujjatlash) vositalar ham kiradi. Xususan, operatorlar tomonidan abonentlar haqidagi va ularga ko‘rsatiluvchi xizmat shartlariga doir ma’lumotlar tizimining ishlash rejimi bo‘yicha dastlabki ma’lumotlar kiritiladi. Zarur holatlarda ish jarayonida talab qilinuvchi buyruqlar ham beriladi.
Tizimning muhim elementlari bo‘lib, HLR – abonentlar joylashgan joyning registri “xonadon registri”, VLR – harakatdagi abonent joylashgan joyning registri “mehmon registri”, autentifikatsiya markazi, apparatura registri qoladilar. Abonentlar joylashgan joyning registri shu tizimda qayd qilingan barcha abonentlar to‘g‘risida va ularga ko‘rsatilishi mumkin bo‘lgan xizmatlar turi ma’lumotlar saqlanadi. HLRda abonentga chaqiriqni tashkil qilish va tizimga bog‘lanish maqsadida uning joylashgan joyi va haqiqiy amalda ko‘rsatilgan xizmatlar qaydlanadi (fiksiyalanadi). Harakatdagi abonent joylashgan registr “mehmon registri” deb ham nomlanadi va unda abonentlar mehmonlar (roumerlar) haqidagi ma’lumot saqlanadi, ya’ni boshqa tizimda qayd qilingan abonentlar to‘g‘risidagi ma’lumotlar. Autentifikatsiya markazi (Autentification Center) abonentlarni autentifikatsiyalash va xabarni shifrlash protsedurasini ta’minlanadi. Apparaturani identifikatsiyalash registri (Equipment Identity Register), agar u tizim tarkibida bor bo‘lsa, ishlatiluvchi MS larning shikastlanmaganligi va ruxsat etilganligi haqidagi ma’lumotga ega.
Xususan, bu registrda o‘g‘irlangan apparatlar qayd qilinishi mumkin, hamda texnik nuqson bor apparatlar, ya’ni masalan, yo‘l qo‘yib bo‘lmaydigan yuqori darajada halaqitlar hosil qiluvchi apparatlar.
Xuddi BTSlardagi kabi KMda ham apparaturaning asosiy elementlarini zahiralash ko‘zda tutiladi, bular ichiga elektr energiya ta’minoti, protsessor va ma’lumot to‘plamlari (baza). Ma’lumotlar to‘plamlari ko‘p hollarda MSC tarkibiga kirmaydi, balki alohida elementlar turida amalga oshiriladi. MSC qurilmasi har xil turda va har kompaniyalar tomonidan ishlab chiqarilgan bo‘lishi mumkin.
|
| |